Izziņa par atzinumos sniegtajiem iebildumiem par Ministru kabineta rīkojuma projektu "Par Brocēnu novada pašvaldībai piekrītošā nekustamā īpašuma "Kaļķu ceļš" pārņemšanu valsts īpašumā"

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |

**Informācija par starpministriju (starpinstitūciju) elektronisko saskaņošanu**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Datums | 18.03.-24.03.2021. |
|  | Tieslietu ministrija, Finanšu ministrija, Latvijas Pašvaldību savienība |
| Saskaņošanas dalībnieki |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Finanšu ministrijas |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

   |

1. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** |
|  | Anotācija.  | **Tieslietu ministrijas (**02.03.21. **Nr.**1-9.1/191) **iebildums:**Anotācijā skaidrots, ka ar rīkojuma projektu paredzēts pārņemt bez atlīdzības valsts īpašumā un Zemkopības ministrijas valdījumā Brocēnu novada pašvaldībai piekrītošo nekustamo īpašumu "Kaļķu ceļš" un nodot to akciju sabiedrībai "Latvijas valsts meži" (turpmāk ‒ Sabiedrība) pārvaldīšanā, lai Sabiedrība par saviem līdzekļiem uz tās izbūvētu inženierbūvi. Nekustamā īpašuma valsts kadastra informācijas sistēmā Sabiedrība tiks reģistrēta kā inženierbūves tiesiskā valdītāja. Tāpat norādīts, ka starp Zemkopības ministriju un Sabiedrību 13.11.2017. ir noslēgts “Valsts nekustamā īpašuma pārvaldīšanas līgums”, un saskaņā ar šī līguma 2.2.5. punktu Sabiedrībai ir tiesības savas darbības nodrošināšanai nojaukt, pārbūvēt un (vai) atjaunot būves, kā arī uz apbūves tiesības pamata vai uz cita normatīvajos aktos noteiktā pamata bez atlīdzības uz pārvaldīšanā esošās zemes būvēt jaunas būves uz laiku, kas nav ilgāks par 30 gadiem. Vēršam uzmanību, ka, ņemot vērā Civillikuma 968.  pantā nostiprināto zemes un ēkas vienotības principu un Meža likuma 4. panta otro daļu, nekustamā īpašuma (zemes un būves) valdītājs būs Zemkopības ministrija, bet to pārvaldītājs - akciju sabiedrība “Latvijas Valsts meži”, kas speciāli nodibināta šiem mērķiem. Līdz ar to secināms, ka tiesiskais valdītājs būs Zemkopības ministrija. Lūdzam skaidrot, vai konkrētajā gadījumā veidosies situācija, ka inženierbūvei būs vairāki tiesiskie valdītāji. Tieslietu ministrijas ieskatā, Sabiedrība kā valsts mežu pārvaldītājs atbilst Nekustamā īpašuma valsts kadastra likuma 7. panta trešās daļas 3. punktā ietvertajam termina “lietotājs” skaidrojumam. Ievērojot minēto, lūdzam precizēt anotāciju.” | **Ņemts vērā.** Zemkopības ministrija, izvērtējusi Tieslietu ministrijas iebildumu, paskaidro, ka Sabiedrība neatbilst Nekustamā īpašuma valsts kadastra likuma 7. panta trešās daļas 3. punktā ietvertajam termina “lietotājs”, jo Sabiedrība ir ceļu būvniecības iniciatore un šo procesu virzītāja, tā pieņem lēmumu par ceļu būvniecības nepieciešamību un savu finanšu ilgtermiņa ieguldījumu, un valsts budžeta līdzekļi Sabiedrībai netiek piešķirti, Sabiedrībai ir pielīgtas tiesības būvēt ar 13.11.2017. Valsts nekustamā īpašuma pārvaldīšanas līguma 2.2.5. apakšpunktu. Šis pārvaldīšanas līgums faktiski ir noslēgts 2012. gada 18. maijā, kad līgumā jau bija iekļauts 2.2.5.apakšpunkts, bet 2017. gadā tas izteikts jaunā redakcijā, apvienojot vairākas papildu noslēgtās vienošanās (skatīt līguma preambulu).Tādējādi saskaņā ar normatīvajiem aktiem NĪVK IS Sabiedrība tiek reģistrēta kā tiesiskā valdītāja, jo tā atbilst Nekustamā īpašuma valsts kadastra likuma 7. panta otrās daļas 3. punkta izpratnē:“attiecībā uz būvi — persona, kurai ar līgumu (..) noteiktas tiesības būvēt.”Savukārt, ja no pašvaldības valsts īpašumā bez atlīdzības tiktu pārņemts nekustamais īpašums, kas sastāv no zemes un inženierbūves, tas tiktu nodots Sabiedrībai pārvaldīšanā visā sastāvā un NĪVK IS Sabiedrība tiktu reģistrēta kā nekustamā īpašuma (zemes un būves) “lietotāja”. Šajā situācijā Sabiedrība atbilst Nekustamā īpašuma valsts kadastra likuma 7. panta trešās daļas 3. punktā ietvertajam terminam “lietotājs”.Zemkopības ministrija nevar Sabiedrības lietošanā nodot objektu, kas tai nepieder. Sabiedrības kapitālieguldījumi ceļu būvniecībā saskaņā ar Grāmatvedības likuma 7. pantu ir atzīstami Sabiedrības grāmatvedības uzskaitē, jo saimnieciskā darījuma esamība ir pamatota ar attaisnojuma dokumentiem, un nav atzīstama Zemkopības ministrija budžeta grāmatvedības uzskaitē, jo Sabiedrības saimnieciskai darbībai netiek piešķirti valsts budžeta līdzekļi. Tādējādi Zemkopības ministrija nevar apliecināt Sabiedrības būvēto būvju esamību Zemkopības ministrijas bilancē, kas nepieciešams, lai saskaņā ar normatīvajiem aktiem par būvēm Zemkopības ministriju reģistrētu kā būvju tiesisko valdītāju vai īpašnieci Valsts zemes dienests un Zemesgrāmata.Lūdzam ņemt vērā, ka1) saskaņā ar minētā Valsts nekustamā īpašuma pārvaldīšanas līguma 2.2.5. apakšpunktu pēc 30 gadiem (vai ātrāk) inženierbūve noteiktā kārtībā, ievērojot kapitālsabiedrībai un ministrijai noteiktās procedūras, jānodod valsts kapitāla daļas turētājai Zemkopības ministrijai. No tā izriet pienākums veikt darbības, lai nodrošinātu datu akutualizāciju Nekustamā īpašuma valsts kadastra informācijas sistēmā (turpmāk – NĪVK IS) par nekustamā īpašuma sastāvu, t.i., iekļaujot nekustamā īpašuma sastāvā inženierbūvi un aktualizējot datus par inženierbūves tiesisko valdītāju, Zemkopības ministriju un Sabiedrību kā lietotāju;2) anotācijā arī norādīts, ka tad, ja iestāsies rīkojuma projekta 2.2. apakšpunktā minētie apstākļi un nekustamais īpašums vairs netiks izmantots norādītās valsts funkcijas nodrošināšanai, nekustamais īpašums pēc tā sastāva datu aktualizācijas NĪVK IS visā tā sastāvā tiks nodots atpakaļ pašvaldībai, ievērojot Publiskas personas mantas atsavināšanas likuma likuma 42. pantā ietvertās prasības par attiecīgās mantas atpakaļnodošanu pašvaldībai.Norādām, ka Ministri kabineta rīkojuma projekts tiks izpildīts, ievērojot Publiskas personas mantas atsavināšanas likumā ietvērtās prasības un noteikto kārtību.  | Anotācija papildināta. Lūdzu, skatīt anotāciju. |
| **Finanšu ministrija** |
| 2. | Anotācija. | **Finanšu ministrijas (05.03.21. Nr.** **12/A-7/1236) iebildums:** 1. “Saskaņā ar rīkojuma projektam pievienoto Nekustamā īpašuma valsts Kadastra informācijas sistēmas teksta datu izdruku nekustamā īpašuma sastāvā esošajai zemes vienībai (zemes vienības kadastra apzīmējums 84800030327) cita starpā ir noteikts apgrūtinājums “ceļa servitūta teritorija” 0,038 ha platībā. Lūdzam papildināt anotāciju ar skaidrojumu, kā minētais apgrūtinājums (ceļa servitūta teritorija) ietekmēs rīkojuma projektā noteiktās funkcijas – meža apsaimniekošana un aizsardzība, izpildi.” | **Ņemts vērā.**Apgrūtinājums “ceļa servitūta teritorija” 0,038 ha platībā noteikts, pamatojoties uz 2019. gada 1. oktobrī starp AS “Latvijas valsts meži” un Brocēnu novada pašvaldību noslēgtā līguma Nr. 8.1.1\_0056260\_19\_226 par ceļa personālservitūta nodibināšanu, t.i., pirms Brocēnu novada pašvaldība 2019. gada 28. novembrī pieņēma lēmumu Nr. 16 “Par zemes gabala atdalīšanu no pašvaldībai piekritīgā zemes gabala “SIA Derība zeme” Remtes pagastā un nekustamā īpašuma daļas atsavināšanu” (protokols Nr. 16, 7. §), ar kuru piekrita no nekustamā īpašuma “SIA Derība zeme” ar kadastra Nr. 8480 003 0173 (paskaidrots MK 2020. gada 30. jūnija rīkojuma Nr. 361 “Par Brocēnu novada pašvaldības nekustamā īpašuma “Rūtu ganību gatve” pārņemšanu valsts īpašumā” anotācijā <https://likumi.lv/ta/id/315845-par-brocenu-novada-pasvaldibas-nekustama-ipasuma-rutu-ganibu-gatve-parnemsanu-valsts-ipasuma>) atdalīt zemes gabalu aptuveni 0,38 ha platībā.Pēc nekustamā īpašuma “Kaļķu ceļš” pārņemšanas valsts īpašumā Zemkopības ministrijas personā starp AS “Latvijas valsts meži” un Brocēnu novada pašvaldību noslēgtais līgums Nr. 5-8.1.1\_0056260\_19\_226 par ceļa personālservitūta nodibināšanu tiesību pārņēmējam nav jāpārslēdz, bet tas tiks izbeigts, jo AS “Latvijas valsts meži” ir saistošs 13.11.2017. Valsts nekustamā īpašuma pārvaldīšanas līgums, kas noslēgts ar Zemkopības ministriju, un saskaņā ar šī līguma 2.2.5. apakšpunktu Sabiedrībai ir tiesības savas darbības nodrošināšanai uz pārvaldīšanā esošās zemes būvēt jaunas būves uz laiku, kas nav ilgāks par 30 gadiem. | Anotācija papildināta. Lūdzu, skatīt anotāciju. |
| 3. |  | **Finanšu ministrijas (05.03.21. Nr.** **12/A-7/1236) iebildums:** **2. “**Anotācijas III sadaļas 8.punktā norādīts, ka nekustamā īpašuma tiesību maiņu zemesgrāmatā uz valsts vārda Zemkopības ministrijas personā LVM segs par saviem finanšu līdzekļiem.Publiskas personas mantas atsavināšanas likuma (turpmāk – Atsavināšanas likums) 42.1 panta trešajā daļā noteikts, ka visas ar pašvaldībai piekrītošā nekustamā īpašuma ierakstīšanu zemesgrāmatā saistītās darbības veic ieguvējs par sava budžeta līdzekļiem, izņemot gadījumu, kad šīs publiskās personas ir vienojušās citādi.Lūdzam precizēt anotācijas III sadaļas 8.punktu atbilstoši Atsavināšanas likuma 42.1panta trešajā daļā noteiktajam.” | **Ņemts vērā.**Zemkopības ministrija, izvērtējusi Finanšu ministrijas iebildumu, paskaidro, ka Publiskas personas mantas atsavināšanas likuma 42.1 panta otrajā daļā noteikts, ka šajā gadījumā iestādes atbrīvojamas no kancelejas nodevas samaksas par nekustamā īpašuma ierakstīšanu un īpašuma tiesību nostiprināšanu zemesgrāmatā. Citu maksājumu par nekustamā īpašuma nostiprināšanu zemesgrāmatā nav.Savukārt darbības, kas saistītas ar šā vai citu līdzīgu Ministru kabineta rīkojuma projektu īstenošanu, AS “Latvijas valsts meži” nodrošinās no saviem finanšu līdzekļiem, ievērojot starp Zemkopības ministriju un AS “Latvijas valsts meži” 13.11.2017. noslēgtā Valsts nekustamā īpašuma pārvaldīšanas līguma noteikumus.Papildus norādām, ka AS “Latvijas valsts meži” darbībai netiek piešķirti un pieprasīti valsts budžeta līdzekļi. | Anotācija papildināta. Lūdzu, skatīt anotāciju. |

|  |  |
| --- | --- |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Rita Punka

|  |
| --- |
|  (par projektu atbildīgās amatpersonas vārds un uzvārds) |
| Budžeta un finanšu departamenta Valsts īpašuma nodaļas vecākā referente |
| (amats) |
| Tālr.: 67027377 |
| (tālruņa un faksa numurs) |
| rita.punka@zm.gov.lv |
| (e-pasta adrese) |